Komme i gang med Windows Media Player - Hjelp for Windows
Komme i gang med Windows Media Player
Du kan bruke Windows Media Player til å spille av digitale mediefiler, organisere den digitale mediesamlingen din, brenne (lage) CDer med favorittmusikken, rippe (kopiere) musikk fra CDer og synkronisere mediefiler til en bærbar enhet.
Spillerbiblioteket. Du kan vise og organisere samlingen med digitale medier ved hjelp av spillerbiblioteket. Til venstre kan du velge en kategori, for eksempel Musikk, Bilder eller Videoer, som du vil vise i detaljruten. Hvis du for eksempel vil se all musikken organisert etter sjanger, dobbelttrykker eller dobbeltklikker du Musikk, og deretter trykker eller klikker du Sjanger. Du kan dra elementer fra detaljruten til listeruten til høyre for å opprette spillelister, brenne CDer eller DVDer eller synkronisere med enheter, for eksempel bærbare musikkspillere. Etter hvert som du bytter mellom visninger i spillerbiblioteket, kan du bruke frem- og tilbakeknappene øverst til venstre i spilleren for å gå frem eller tilbake til tidligere visninger.
Avspillingsmodus. I Avspillingsmodus kan du se DVDer og videoer og se hvilken musikk som spilles for øyeblikket. Du kan angi om du vil vise bare elementet som spilles av for øyeblikket, eller du kan sveipe eller høyreklikke spilleren og deretter klikke Vis liste for å vise tilgjengelige elementer.
Fra oppgavelinjen. Du kan også bruke spilleren når den er minimert. Du kan spille av det gjeldende elementet, stanse avspillingen midlertidig og gå til neste eller forrige element ved hjelp av kontrollene i miniatyrforhåndsvisningen. Miniatyrforhåndsvisningen vises når du trykker og holder eller peker på Windows Media Player-ikonet på oppgavelinjen.
Du kan veksle mellom spillerbiblioteket og avspillingsmodusen ved å trykke eller klikke knappen Bytt til avspilling nederst til høyre i spilleren. Hvis du vil gå tilbake til spillerbiblioteket, trykker eller klikker du knappen Bytt til bibliotek øverst til høyre i spilleren.
Rippe CDer for å opprette digitale musikkfiler
Du kan legge til musikk i spillerbiblioteket ved å bruke PCens CD-stasjon til å kopiere CDer og lagre dem på PCen som digitale filer. Dette kalles ripping.
Hvis du vil ha mer informasjon, kan du se Rippe og brenne CDer.
Bruke faner til å utføre vanlige oppgaver
Fanene øverst til høyre i spilleren, åpner listeruten i spillerbiblioteket, slik at du enkelt kan opprette spillelister med favorittsangene dine, brenne egendefinerte lister med sanger på en CD, eller synkronisere spillelister til en bærbar mediespiller.
Trykk eller klikk en fane for å komme i gang:
Spille av. Denne listen viser elementene som spilles av for øyeblikket, og elementene du har valgt for avspilling i spillerbiblioteket. Hvis du for eksempel valgte å spille av et bestemt album, vises hele albumet i Spill av-fanen. Du kan bruke Spill av-fanen for å opprette og lagre egendefinerte spillelister.
Brenne. Du kan dra elementer fra Detaljer-ruten til denne listen og brenne lyd-CDer, data-CDer og DVDer. Hvis du vil ha mer informasjon, kan du se Rippe og brenne CDer
Synkronisere. Du kan bruke spilleren til å synkronisere musikk, videoer og bilder med en lang rekke bærbare enheter, inkludert bærbare mediespillere, lagringskort og enkelte telefoner. Koble en støttet enhet til PCen, og dermed velger spilleren synkroniseringsmetoden som passer best for enheten (automatisk eller manuell). Hvis du vil ha mer informasjon, kan du se Konfigurere en enhet for synkronisering i Windows Media Player.